
Prome Minister Evelyn Wever-Croes: 

Faltando 6 siman ра Eleccion 2021 na Aruba, Prome Minister 
di nos pais, Evelyn Wever-Croes ta manda palabranan di exito 
na tur Partido politico cu ta campafiando duro den e dianan 
aki. Oficialmente na Aruba tin 12 partido cu ta bay participa 
na Eleccion 2021. Pa 25 di juni proximo nos tin e opcion e 
ora entre e 12 partidonan. Candidatonan di cada partido ta 
canando den pueblo pa convence ciudadanonan di nan vision 
di partido. 


Prome Minister ta pidi tambe lidernan di Partido y nan 
candidatonan pa ked ana bon nivel sin ofende especialmente 
nos empleadonan publico cu ta haci nan trabou cargando un 
responsabilidad grandi. 





ч 


EA TUR PARTIDO 








*Diakimikierdeseatur partido exito. Mita spera cuturdebatenan 
cu a wordo hiba y cu lo wordo hiba, ta den contenido na bon 
nivel sin recuri na ofensa. Loke mi kier pidi specialmente ta e 
atakenan y ofensa contra empleadonan publico specialmente 
esnan cu ta traha na Censo. Empleadonan publico ta haci nan 
trabou y ta carga responsabilidad, nan ta haci'e di un manera 
integro y no mester ser ofendi asina. Ban evita esaki lo mas 
posibel y splica Aruba loke nos cada un ta para pe, kico ta 
e solucionnan cu nos ta ofrece na Aruba pa trece progreso 
y bienestar pa tur ciudadano. Tambe pa trece integridad den 
gobernacion y pa un miho calidad di bida pa nos famianan aki 
na Aruba.Hopi exito den e ultimo 6 siman prome cu eleccion”. 





DIA MUNDIAL DI 
TELECOMUNICACION 


Technologia avansa den comunicacion ta trece sociedadnan mundial 
mas cerca di otro dunando oportunidad pa progreso di economianan. 





DANKI NA TUR CU TA TRAHA PA CONECTA 
SOCIEDADNAN DI MUNDO. 


PABIEN CU BOSO DIA! 

Prome Minister Evelyn Wever-Croes 
Maneho testmento na airport pa residente: 


SI BO TA VACUNA, NO MESTER HASI TEST 
NA AIRPORT DI ARUBA MAS 











Premier Evelyn Wever-Croes a anuncia cu entrante 1 di juni, si 
bo tin dos dosis di vacuna, bo no mester test mas na airport na 
Aruba ora di drenta Aruba bek. 


E maneho aki ta conta pa residentenan di Aruba cu por prueba 
cu e Health App cu tin dos dosis di vacuna tuma na Aruba. 
Ademas, e ultimo vacuna mester a wordo tuma 14 dia prome 
cu e dia di re entrada na Aruba. 


“Cu esaki nos ta spera cu mas hende bay vacuna pasobra ta 
mas atractivo ora di biaha. Nos ta na 57% di vacunacion di 
poblacion general, nos mester yega 85% pa nos por flexibilisa 
mas. Pues si bo no a vacuna ainda, probecha e dianan aki. 
Centro di vacunacion ta habri e dianan liber tambe,” Premier 
Evelyn Wever-Croes a duna di conoce. 


Kico otro paisnan of aerolineanan ta exigi, Gobierno di Aruba 
no por influencia. Chance ta grandi cu otro paisnan tambe ta 
bay flexibilisa e exigencianan di test na entrada di e pais. 


Hulanda lo cambia e codigo di Aruba di oranje pa geel entrante 
diasabra awor 15 mei. Y cu esaki varios exigencia pa biaha di 
Hulanda pa Aruba, ta cay afo tambe. 


“Tanten nos mantene e cantidad di casonan activo manera cu 
nan ta awor, nos por flexibilisa. Aruba ta conta cu bo”, Prome 
Minister Evelyn Wever-Croes a enfatisa. 

Prome Minister Evelyn Wever-Croes: 
Cantidad di casonan activo di covid ta bahando 


1 1 rad) | mu | 
Premier Evelyn Wever-Croes diaranson a reuni cu Crisis Team 
y cu Censo. Desde februari Crisis Team a acerca Censo pa pidi 
Censo pa na momento di organisa eleccion 2021, e tempo ey 
premira pa september 2021, pa tene cuenta cu e protocolnan 
relaciona cu Covid. A base di esaki Censo a haci algun 
recomendacion y CrisisTeam a sostene e recomendacionnan 
aki. 


Entre otro, cu por entrega lista na forma digital, cu riba e 
invitacion pa votacion lo duna un orario di sugerencia, cu lo 
registra e votador via un QR code na momento cu e votador 
yega, cu lo amplia e cantidad di urnanan di 62 pa 70 urna, y cu 
lo uza un scanner pa agilisa e proceso di conteo di voto. 


Mientras cu tur e medidanan aki tin e meta pa evita mas 
contagio di e virus, e ultimo, pues uzo di scanner, a causa hopi 
reaccion den comunidad, apesar di splicacionnan extenso riba 
e punto aki. 


Recientemente CrisisTeam a flexibilisa varios di e medidanan di 
Covid, y den e cuadro aki tambe a flexibilisa algun proposicion 
pa cu eleccion dia 25 di juni. 


Durante un reunion a keda dicidi cu no tin e necesidad grandi 
di uza scanner mas. Mirando cu Aruba ta den codigo geel awor 








pa loke ta e virus, uzo di scanner no ta necesario mas. 

En berdad e sistema aki ta agilisa e proceso y ta sigur pero 
mirando e atakenan riba un idea genuoso y noble pero cu a 
trece un controversia innecesario y mas aun, pa evita cualkier 
duda den integridad di e proceso electoral, a dicidi pa no uza 
e scanner. 


E demas proposicionnan ta sigui riba mesa, pa asina percura 
cu eleccion 2021 por wordo teni den un forma democratico y 
safe na e mesun momento. 


“Mi ta lamenta cu den e proceso aki varios lider politico a recuri 
na insulta y intimida esnan encarga cu e proceso electoral, 
especialmente directora di Censo. Esaki ta sigur di condena 
y lamenta, mirando cu empleadonan publico ta sirbi interes 
general di Pais Aruba, y ta traha pa tur gobierno. Mi ta haci un 
apelacion na tur lider politico pa den e temporada di eleccion 
aki, sea responsabel, inspira campañador y sostenedornan 
pa sigui cuida, y no recuri na ataca empleadonan publico pa 
politica. Loke nos a mira pafo di Censo e ultimo dianan aki, 
hopi hende riba otro, sin tapaboca, ta brasa otro, a spanta 
hopi hende y ta hopi preocupante. P'esey, un biaha mas, un 
apelacion na tur politico: ban duna e ehempel, y cuida nos mes 
y cuida nos sostenedornan” Premier Evelyn Wever-Croes a 
duna di conoce. 

Sintonisa Diabiema 


21 di Mei 2021 pa 3:30pm | 
Edicion 3 di б 

MINISTER ANDIN BIKKER 


Minister Andin Bikker: 
DEPARTAMENTO DI INMIGRACION TA CLA 
PA TURISTANAN YEGANDO ARUBA 


E fin di siman aki tin un cantidad di pasahero yegando nos 
isla. Sigur un crecemento den locual nos a custuma cu ne e 
ultimo aña despues di e pandemia cu a start na maart 2020. 
Entretanto a modernisa e procesonan entre otro cu e ED- 
card online y prepara pa atende e fluho di pasaheronan den e 
normal nobo. 





Awe Minister Andin Bikker a bishita aeropuerto pa pone su mes 
na altura y mira su mes con e desaroyonan ta canando den 
maneha fluho grandi di pasaheronan atrobe na nan yegada na 
nos isla. E meta ta pa e procesonan por cana mas lihe posibel 
y sin causa aglomeracion. Y den esey e ta dunando e resultado 
desea y pasaheronan ta drenta Aruba mas facil y mas lihe nan 
por ta na beach y por disfruta di tur locual nos isla tin di ofrece. 

MINISTER ANDIN BIKKER A APUNTA 
GINO WINKLAAR FORMALMENTE COMO 
DIRECTOR PERMANENTE DI KIA 


A otorge su Landsbesluit 





PER EERE 





Recientemente Minister di Husticia, Siguridad y Integracion, 
mr. Andin Bikker, a entrega e decreto nacional (Landsbesluit) 
di e nombracion como director di Korrectie Instituut Aruba (KIA) 
na Gino Winklaar. Esaki a sosode den presencia di varios otro 
hefenan di departamento di husticia. Cu e decreto aki den 
man, awor si e proceso di nombracion a keda cla formalmente. 


Minister Andin Bikker a felicita Gino Winklaar pa su esfuerso, 
dedicacion y perseverancia den e trabou. E mandatario a 
subraya cu tabatin hopi reto na KIA, un departamento cu tabata 
mester di hopi atencion debi cu ora a asumi gobernacion na fin 
di 2017 a resulta cu desde 2010 pa 2017 KIAno a haya e debido 
atencion. Pues sr. Winklaar a encontra un situacion dificil, pero 
cu sosten di Ministerio di Husticia, Parlamento, Majoor Sergio 
Quant, dr. Verschuur y e personal di KIA, a logra avancenan 
importante y positivo na KIA. Na momento di nombra Gino 
Winklaar den e funcion, a sinti un mehoracion y cu e retonan 
a minimalisa. A bay asina bon cu afia pasa a hasta haya un 

rapport positivo di Inspectie di Husticia di Hulanda, algo cu 
nunca cu pa varios aña no a logra. 


Gino Winklaar mes a gradici Minister Andin Bikker pa e 
confiansa brinda den dje. El a reconoce ex-altocomisario Dolfi 
Richardson como su mentor den Cuerpo Policial y sin lubida 
su mesun tata, cu ta su mentor principal. Winklaar ta considera 
su exito na KIA como un exito comparti. Si no ta pa e ekipo cu 
tin eyden cu ta yud'e tur dia, e lo no a yega unda cu e ta awe. 
KIA ta un departamento cu tin su retonan y cu ta rekeri hopi 
esfuerso diario pa mantene e operacion canando. 


Awor mas bien mester sigui traha duro pa por alcansa 
e logronan cu a fiha pa KIA y pa e empleadonan eyden. E 
meta semper ta pa, den e proceso di encarcelacion, dedica e 
atencion necesario na e presonan pa nan sali como un miho 
ciudadano di nos pais despues di cumpli cu nan castigo. 

E comision di accion di e Plan Nacional cu ta atende cu e 
problematica di cacho na Aruba a invita tur fundacion cu ta 
atende cu bestia y tambe otro instancianan den sector priva pa 
un reunion, caminda tur presente por haci nan preguntanan na 
e comision di accion y tambe na otro instancianan di gobierno 
concerni, tocante e Centro di Control di Cacho (CCC) y e 
Unidad di Control di Cacho (DCU). 


Diaranson ultimo, dia 12 di mei, nan a reuni na MFA Paradera. 
Sra. Irene Croes, veterinario y presidente di e comision di 
accion, y cu tambe tabata forma parti di Plataforma Ley di 
Cacho na 2014, a duna un presentacion di e Plan Nacional, y 
kico a wordo logra desde maart 2019 cual tabata e momento 
cu gobierno a urgi pa haci un cambio drastico y urgente di e 
maneho. 


Veterinario Croes a splica cu e Plan Nacional ta parti den 
diferente fase y cu awo, cu realisacion di e Dog Control Unit 
(DCU), e fase di accion inmediato a wordo completa. Ambos 
paso realisa, e CCC y e DCU, tabata puntonan cu Plataforma 
Ley di Cacho (PLdC) tambe a menciona den nan documento 
cu a wordo entrega na gobierno na 2014. Mester a crea un 
lugar pa por tene cachonan den custodia manera cu Ley 
di Cacho ta stipula, y mientras enforsando e ley lo yuda cu 

tin menos cacho гіра сауа, PLdC a menciona den e mesun 
documento cu pa yuda reduci e cantidad di cacho riba caya, 
garamento di cacho lo tin di wordo ига como herment adicional 
pa minimalisa e cantidad. Puntonan realisa di e fase aki cu no 
ta visibel ta entre otro proposicion pa ahusta e Ley di Cacho pa 
bini por ehempel cu registracion obligatorio di tur cacho, regla 
pa por atende tambe cu hendenan cu ta rasa cacho, y tambe 
proposicion pa haci sterilisacion di mascota algo obligatorio pa 
asina yuda contene e problema mas lihe. Veterinario Croes a 
ѕрііса tambe cua ta e puntonan di e fase a corto plaso y tambe 
di termino medio y largo cu ya caba a haya atencion. 


No por keda sin menciona cu na maart 2019 a acudi na cada 
un di esnan cu tabata forma parti di PLAC y tambe a sinta 
cu varios otro fundacionnan pa hustamente involucra tur nan 
pensamento tocante e problematica den e Plan Nacional 
tambe, incluyendo esun di veterinario Croes mes cu desde 
2009 ta purba stimula doño responsabel, mirando cu ta e 
doñonan iresponsabel ta fuente di ful e problema, y e enfasis 
mester ta riba anan. 


Esaki no ta e prome biaha cu tur fundacion a wordo invita pa 
un presentacion. Na juni 2020 tambe veterinario Croes a haci 
un presentacion general na tur cu a acudi. 

Berdad sterilisacion di tur mascota ta un tremendo iniciativa, 
pero locual gobierno a hereda ta negligencia di gobernacionnan 
‘anterior cu no a atende debidamente cu e problematica aki, sin 
menciona e situacion financiero cu gobierno actual a hereda 
na fin di 2017. No tabatin fondonan necesario pa gobierno por 
a ehecuta sterilisacion masal como parti di e fase di accion 
inmediato na momento cu a inicia cu esaki. Na maart 2019 
e comision di conseho y despues e comision accion a haci 
e peticion, pa fundacionnan cu ta ricibi fondonan grandi di 
exterior enfoca riba esaki, y durante e reunion di diaranson 
a haci e peticion tambe pa busca donacion pa fundacion 
Stimami Sterilisami, pa nan por sigui cu nan programa di cual 
tur fundacion ta haci uso di dje. E presidente di e fundacion 
Stimami Sterilisami a declara cu lo mester pone 1 miyon florin 
un banda pa sterilisa. Gobierno den e situacion di crisis actual 
caminda ta purba yuda tur hende, no tin e fondo ey. 


Cu e recursonan minimo cu ta ricibi pa ehecuta e Plan 
Nacional educacion ta tumando lugar pa atende cu dofionan 
iresponsabel. Projectonan di educacion na skol a inicia desde 
augustus 2019 pa educa nos muchanan tocante e Ley di 
Cacho. Tin tambe e pagina di FaceBook Stima Mi Mascota 
pa informa y educa pueblo di Aruba den diferente forma. E 
situacion anterior di cual algun fundacion a expresa cu e 
bestianan no ta wordo brinda ni un ora pa wordo rescata, ta 
den pasado. E mascotanan ta keda dianan eynan manera cu 
Ley ta stipula wardando pa haya un dofio nobo atraves di e 
promocion via e pagina Stima Mi Mascota pa nan haya un 
di dos oportunidad. Ademas, mirando cu e CCC ta un lugar 
maneha, tin un persona cu ta atende cu tur hende cu ta yega 
na e sitio unda educacion ta tuma lugar tambe na momento cu 
un doño trece un cacho pa haci distancia di dje algo cu nunca 
antes tabata sosode. 


Veterinario Croes a bolbe invita tur pa ta parti di e solucion, 
y no keda para na banda y sinti nan mes laga afo. “Critica 
constructivo ta bon bini", veterinario Croes a añadi. Ta 
importante pa crea e cooperacion y colaboracion debido 
entre tur instancianan, fundacionnan y departamentonan 
gubernamental pa por eherce y enforsa e ley, locual ainda tin 
hopi espacio pa mehoracion. 

Asplica cu a base di Ley di Cacho tur cacho mester ta den cura. 
Asplica tambe cu ta compronde cu varios fundacion a percura 
pa sterilisa varios mascota riba caya, y a bolbe splica cu ta 
dispuesto pa coopera den e fase inicial di e DCU cu, solamente 
si e cachonan no ta brabo of no ta forma un menasa pa e bario, 
y solamente cu aprobacion di e bario completo, cachonan 
cu ta opera caba lo por keda den e bario, pero si, cu un tag 
grandi na nan banchi pa evita cu e DCU ta (bolbe) piki nan. 
Tur fundacion mester compronde tambe cu ciudadanonan di 
barionan caminda cacho di caya no ta bon bini ni permiti lo por 
acudi riba e DCU pa yuda nan cu e problema. E fundacionnan 
responsabel pa a pone nan den e bario idealmente lo tin e 
oportunidad pa busca un hogar permanente pa nan, y logico 
cu si un ciudadano cu tin e manera pa tene den su cura 
responsablemente lo por haci esaki. 











E DCU ta pa yuda enforsa Ley. Hendenan ta hayando multa. 
E peticion a wordo haci na cuerpo policial pa cuminsa publica 
е multanan. Ta di spera cu mas dofio di cacho cuminsa atende 
си nan mascota na un forma mas responsabel. E Ley di Cacho 
no solamente ta pa mantene cacho den cura sino tambe pa 
cuido apropia di cacho, mirando cu negligenicia y abuso di 
animal no ta permiti. 


E capacidad di e CCC pa tene cacho ta chikito. Mirando e 
situacion financiero di pais Aruba na e momentonan aki ta pidi 
comunidad di Aruba pa haci di nan parti, sterilisa bo mascota, 
tene bo cacho den cura, y pa tene pasenshi, paso e DCU a inicia 
su trabou y ta atendiendo paso pa paso door cu e problematica 
ta hopi grandi. Ta gradici tur hende den nos comunidad di 
mucha te cu adulto cu ta mira nan mascota como parti di famia 
y ta dofionan responsabel. E meta ta pa huntu nos continua pa 
stimula mas hende pa ta un dofio responsabel. 





Gabinete Wever-Croes 








FORMACION SOCIAL 


TRAYECTO LO CUMINSA 
23 augustus 2021 


Oficina di Formacion Social 

Marinierskazerne Savaneta / Тее Тете, Үү, ALGO PA і 
Bureau Sociale Vorming 2 
Tel: 522-5352 Bo ta un leo entre E y 24 айа? 
тарас Bo no a termina un scol secundario? 
info.formacionsocial@gmailcom Ø OE ШЫ Шә» eg I Je Төө г: LIYA 
KI DIA MI POR INSCRIBI? AMAR TÈ TEA 


AWO CABA Bo a termina un scol secundario y ta sin trabou? 


Е Bishitanosna:Formacion Social - SVT ш 


GABINETE Wever-CROES 

Departamento di Salud Publico: 


UPDATE 17 DI MEI 2021 


Segun resumen di awe 10 persona a recupera, a registra un total di 3 caso nobo di Covid-19, di cual 1 ta no-residente. 
E cantidad total di testnan ehecuta ayera na e diferente localidadnan na Aruba, entre otro laboratorio di hospital, 
laboratorionan priva y aeropuerto ta 633 test. ‘Positivity rate’ entre nos residentenan ta 5%. 

Casonan activo pa awe ta 80, cantidad di fayecido relaciona cu Covid-19 a aumenta na 105. Forsa na famia di e 
fayecido. 


Hospital ta informa cu tin un total di 16 persona interna di cual 7 ta den Cuido Intensivo y 9 riba unidad general di 
covid. 





RO VE ARUBA COVID-19 






17/5/2021 RESIDENTE NO-RESIDENTE 





Casonan Nobo 3 2 1 
Activo 80 65 15 


10672 9837 835 


Positivo 10857 10006 851 


Getest 158379 = di 
Getest na Airport 108301 = E 
Morto 105 104 1 

